അത് സീതാദേവിയുടെ പാറയല്ല ബുദ്ധന്റെ തിരുശേഷിപ്പ് പ്രചരിക്കുന്നത് വ്യാജ പോസ്റ്റുകള് അശോക് വാടിയില് സീതാദേവി ഇരുന്നിരുന്ന കല്ല് ശ്രീലങ്കയില് നിന്നും ഉത്തര്പ്രദേശ് മുഖ്യമന്ത്രി യോഗി ആദിത്യനാഥ് അയോധ്യയില് എത്തിച്ചു എന്ന തരത്തില് പ്രചരിക്കുന്ന പോസ്റ്റുകള് വ്യാജം. യോഗി ആദിത്യനാഥ് ശ്രീലങ്കയില് നിന്ന് ഖുഷിനഗര് അന്താരാഷ്ട്ര വിമാനത്താവളത്തില് നിന്ന് ബുദ്ധന്റെ തിരുശേഷിപ്പ് സ്വീകരിക്കുന്നതിന്റെ വീഡിയോയാണ് തെറ്റായി പ്രചരിക്കുന്നത്. രാമായണത്തില്, സീത ബന്ദിയാക്കപ്പെട്ട ലങ്കയിലെ രാവണരാജ്യത്തിലെ ത്രേതായുഗത്തിലെ ഒരു വിശാലമായ പൂന്തോട്ടമായിരുന്നു അശോക് വാടി. ഇവിടെ സീത ഇരുന്നിരുന്ന പാറയാണ് ഇപ്പോള് അയോധ്യയില് എത്തിച്ചു എന്ന തരത്തില് പ്രചരിപ്പിച്ചത്. യോഗി ആദിത്യനാഥും സിവില് ഏവിയേഷന് സഹമന്ത്രി ജ്യോതിയാദിത്യ സിന്ധ്യയും ബുദ്ധ സന്യാസിമാരുടെ പ്രത്യേക സംഘത്തെ വിമാനത്താവളത്തില് തിരുശേഷിപ്പുമായി സ്വീകരിക്കുന്നതും അവരെ സാംസ്കാരിക ഡ്രമ്മിംഗിന്റെ അകമ്ബടിയോടെ കൊണ്ടുപോകുന്നതും പ്രചരിച്ചിരുന്ന വീഡിയോയില് കാണാം. അശോക് വാടിയില് സീതാ മാതാവ് ഇരുന്നിരുന്ന പാറ ശ്രീലങ്കയില് നിന്ന് അയോധ്യയിലേക്ക് കൊണ്ടുവന്നതാണ്. ബോലോ ജയ് സിയാ റാം. ദീപാവലി ആശംസകള് എന്ന അടിക്കുറിപ്പോടെ ആശിഷ് ജഗ്ഗി എന്ന ട്വിറ്റര് ഉപയോക്താവാണ് വീഡിയോ ട്വീറ്റ് ചെയ്തത്.. യുപി സര്ക്കാരിനെ അഭിനന്ദിച്ച് മാത്രമല്ല വിമര്ശിച്ചും സംഭവത്തില് ട്വീറ്റുകള് വന്നു. യുപി സര്ക്കാരിനെ വിമര്ശിച്ച് മാധ്യമപ്രവര്ത്തക സാഗരിക ഘോഷ് ട്വീറ്റ് ചെയ്ത ട്വീറ്റ് ഉദ്ധരിച്ച്, 2020 ലെ തിരഞ്ഞെടുപ്പിന് മുന്പായി സീതയുടെ പാറ സ്വീകരിക്കാന് മുഖ്യമന്ത്രി ഉള്പ്പെടെയുള്ള മന്ത്രിമാര് അണിനിരക്കുന്നു. ഇവര് ഇതുപോലെ കോവിഡ് കാലത്ത് ജനങ്ങളുടെ ആരോഗ്യസംരക്ഷണത്തിനായി അണിനിരന്നിരുന്നെങ്കില് എന്നാശിക്കുന്നു. ഫാക്ട് ചെക്ക് 2021 ഒക്ടോബര് 20ന് ശ്രീലങ്കയില് നിന്ന് ഉത്തര്പ്രദേശിലെ കുശിനഗര് അന്താരാഷ്ട്ര വിമാനത്താവളത്തില് ബുദ്ധന്റെ തിരുശേഷിപ്പുമായി ബുദ്ധ സന്യാസിമാരുടെ ഒരു സംഘം എയര്പോര്ട്ടില് എത്തുന്നു. ഇതിന്റെ നിരവധി ചിത്രങ്ങളും ദൃശ്യങ്ങളും വ്യാപകമായി പ്രചരിച്ചിരുന്നു. ഇത് ബുദ്ധന്റെ ശേഷിപ്പ് ആണെന്നും അശോക് വാതികയില് സീതാദേവി ഇരുന്നിരുന്ന പാറയിലല്ലെന്നും പ്രസ്താവിക്കുന്ന നിരവധി മറുപടികള് വൈറല് പോസ്റ്റിന് താഴെ തന്നെ ഞങ്ങള് കണ്ടെത്തി. ബുദ്ധന്റെ ശേഷിപ്പുമായി എത്തിയ 123 ശ്രീലങ്കന് പ്രതിനിധികളുടെ സംഘത്തില് നിന്നും ഉത്തര്പ്രദേശ് മുഖ്യമന്ത്രി യോഗി ആദിത്യനാഥ് വിമാനത്താവളത്തില് ശേഷിപ്പ് ഏറ്റുവാങ്ങി 2021 ഒക്ടോബര് 20ന് ടൈംസ് ഓഫ് ഇന്ത്യ റിപ്പോര്ട്ട് ചെയ്തു. വൈറലായ വീഡിയോയിലെ അതേ ദൃശ്യങ്ങള് റിപ്പോര്ട്ടിലുണ്ട്. അവകാശപ്പെടുന്നത് പോലെ ഈ തിരുശേഷിപ്പ് സീത ദേവി ഇരുന്ന പാറയല്ലെന്ന് വീഡിയോയില് വ്യക്തമായി കാണാം. കൊളംബോയില് നിന്നുള്ള പ്രത്യേക ശ്രീലങ്കന് വിമാനത്തില് വിശുദ്ധ തിരുശേഷിപ്പുകള് വന്നു എന്ന അടിക്കുറിപ്പോടെ ടൈംസ് ഓഫ് ഇന്ത്യയുടെ മാധ്യമപ്രവര്ത്തകന് സൗരഭ് സിന്ഹ നേരത്തെ വീഡിയോ ട്വീറ്റ് ചെയ്തിരുന്നു. 2021 ഒക്ടോബര് 19 ന് ഇന്ത്യന് സാംസ്കാരിക മന്ത്രാലയവും ബുദ്ധന്റെ ശേഷിപ്പിനെക്കുറിച്ച് ട്വീറ്റ് ചെയ്തിരുന്നു. ഒക്ടോബര് 20 ന് കേന്ദ്ര ടൂറിസം, സാംസ്കാരിക മന്ത്രി ജി കിഷന് റെഡ്ഡിയും വിമാനത്താവളത്തില് നിന്നുള്ള ഫോട്ടോകള്ക്കൊപ്പം ചടങ്ങിനെക്കുറിച്ച് ട്വീറ്റ് ചെയ്തിരുന്നു, അശ്വിന് പൂര്ണിമയുടെ വേളയില് ശ്രീലങ്കയില് നിന്നുള്ള ബുദ്ധന്റെ തിരുശേഷിപ്പ് എത്തിയതിന് ആചാരപരമായ ആരാധന നടത്തി. ബുദ്ധ സന്യാസിമാരെ സ്വാഗതം ചെയ്യുന്നു. എന്നിങ്ങനെ അടിക്കുറുപ്പോടെയാണ് ചിത്രങ്ങള് ട്വീറ്റ് ചെയ്തത്. ചുരുക്കത്തില്, സീത ദേവി ഉപയോഗിച്ചിരുന്ന പാറ അയോധ്യയില് യുപി മുഖ്യമന്ത്രി യോഗി ആദിത്യനാഥ് എത്തിച്ചു എന്ന പേരില് പ്രചരിക്കുന്നത് വ്യാജ ദൃശ്യങ്ങളും ചിത്രങ്ങളുമാണ്. യഥാര്ത്ഥത്തില് ഇത് ബുദ്ധ ദേവന്റെ തിരുശേഷിപ്പ് ആയിരുന്നു.